645ddd85c3e0ba3b8abd0d8ad59b6e41

 Jeg er 13 år og har prøvet at ryge med min veninde og et par drenge fra overgangen. Vi har røget sammen 3 gange og jeg er bange for at jeg snart bliver afhængig men jeg har ikke nogen tegn enu. Når vi er færdige sprøjter vi os ind i deo og spiser tyggegummi. Jeg ved ikke om jeg skal stoppe for jeg bliver mere respekteret nu.  

Ps. Kan man få sygdomme som kræft og mindre changse for at få børn bare ved at ryge en gang imellem?  


Er jeg afhængig
===============


ungzone.dk
2019.51

 Hej med dig!  
Som udgangspunkt er jeg stærk modstander af både rygning, og at gøre skadelige ting for din krop, bare for at være en del af fællesskabet - for ja du mindsker dit liv med cirka en halv time, hver gang du ryger to cigaretter, hvis du ryger fast. Jeg forstår at du kan have et ønske om at passe ind og føle dig accepteret - det vægter rigtig højt, når man er 13 år. Dog er jeg ikke sikker på, at det vil gøre dig glad på længere sigt. Derfor vil jeg anbefale at du vægter din sundhed højest, men mest af alt overvejer hvorvidt det er den måde, som du ønsker at opnå respekt - Desuden skulle rigtige venner have lyst til at være sammen med dig uanset om du ryger eller ej.   
Jeg håber mit svar kan hjælpeVenlige hilsner Kamilla 

 Hej med dig   
Først og fremmest vil jeg fraråde dig at ryge - både fast men også lejlighedsvist. For det første er det svært at stoppe med at ryge når først man er begyndt, det skader kroppen på mange måder (eksempelvis forøges risikoen for kræft) og det er dyrt. Yderlige risici kan du finde på nettet, ved at søge på konsekvenser ved rygning.   
Selvom du føler dig mere respekteret nu, vil jeg helt sikkert anbefale dig at stoppe. Hvis din nuværende vennegruppe "kræver" eller "presser" dig til at ryge, synes jeg du bør finde dig en anden vennegruppe. Hvis andre mennesker ikke holder af dig som du er, også selvom du ikke ryger, fortjener de ikke at være dine venner.   
Jeg håber mit svar kan hjælpe dig. Al held og lykke.   
- Kristiane  